**ӘДЕБИЕТТІК ОҚУ**

|  |
| --- |
| 1. А. Естеновтың «Абылай» өлеңіндегі жеңіске жеткенін суреттейтін жол  A) Ата жауын жайратты  B) Арнасын бұзған азаптың  C) Алашты жиып бір туға  D) Ардақтап хан сайлаған |
| 2. С. Сейфуллиннің «Наурыз» өлеңіндегі негізгі ой  A) аналар мерекесі  B) Наурыз мерекесі  C) көктемнің соңы  D) күннің жылынуы |
| 3. С. Сейфуллиннің «Наурыз» өлеңі қандай сезімді меңзейді?  A) таңдану  B) таңқалу  C) қуану  D) мақтану |
| 4. «Қазына көтерген бала» әңгімесіндегі басты кейіпкер  A) Ахмет Байтұрсынов  B) Қаныш Сәтбаев  C) Шоқан Уәлиханов  D) Мұхтар Әуезов |
| 5. Адамға тілек айту, үлкендердің жақсылық тілеуі ауыз әдебиетінің қай түрі  A) өлең  B) арнау  C) жыр  D) бата |
| 6. Өлең жолдарынан алатын тәлім  *«Абылайдай болып өс,*  *Азат елдің ұланы!»*  A) отансүйгіштік  B) достық  C) кішіпейілділік  D) білімділік |
| 7. Жыл басы наурыз айында бата-тілек айтатын қария  A) Көрші ата  B) Қыдыр ата  C) Аяз ата  D) Әулие ата |

|  |
| --- |
| 8. Кейіпкердің ішкі сезімін білдіру үшін өзімен-өзі сөйлескен сөзі  A) диалог  B) әсірелеу  C) монолог  D) сюжет |
| 9. *«Ана тілім күшім менің, қуатым,*  *Жырым сендік жүрегімнен туатын.*  *Тауысар ма ырысыңды, қорыңды*  *Тізелесіп қатар жазса мың ақын*» – деген өлең шумағы арқылы ақын не айтқысы келген  A) анасына деген махаббаты  B) қазақ тілінің бай екенін  C) ақындардың көп екенін  D) қазақ тілінде сөйлеу керектігін |
|  |

*Нұсқау: «Мәтінді мұқият оқып, мәтінге берілген тапсырмаларға дұрыс жауап беріңіз».*

**Аққайың ағашы туралы**

Қайың – ақ түсті қабығымен ерекшеленетін әдемі ағаш. Өмір сүру ұзақтығы - 100-150 жыл. Ол көктемде ерте бүршік жарып, кеш жапырақ түсіретіндігімен ерекшеленеді. Табиғатта қайыңның 140 түрі бар. Елімізде оның көптеген түрлері кездеседі. Ең кең таралған түрі - кәдімгі қайың немесе аққайың. Баянауыл және Көкшетау қорықтарында қарағай, көктерекпен бірге қайыңның “үлпек қайың” деп аталатын түрі өседі. Қайың ағашының бұтағы мен діңі берік, әрі шымыр. Жапырағы жұмыртқа пішіндес, жиектері ара тісті. Қайың сәуір, мамыр айларында гүлдейді. Гүлдері сырға секілді. Күзде ерекше сары түске боялатын қайың жапырақтары саябақтарға көрік беріп тұрады. Қайыңның барлық түрі өте тез өседі және оңай жерсінеді. Гүл өсірушілер қайыңды «Саябақ ағашы» деп атайды. Әдемілігіне бола жолдың екі жағалауына, тіпті бақ ішіне қатар-қатар бірнеше түбін бірден егеді. Қайың өзгеше сұлулығына бола ақындардың өлең-жырларына жиі арқау болған ағаштың бірі. Ажарлы да көрікті бойжеткендерді аққайыңға теңеп жатады.

Қайыңның бүршігі мен жапырағында, гүлі мен діңінің қабығында және ағашы мен шырынында емдік қасиеттер бар. Шырынын сусын ретінде пайдаланады. Тез шіріп кететіндіктен құрылыста аз қолданылады. Жанғыштық қасиеті жоғары болғандықтан, отын ретінде пайдаланады.

Көп күтімді қажет етпейді. Жас көшетін алғашқы жылдары түзулеп өсірсе, діңі тік әрі әдемі болып өседі.

|  |
| --- |
|  |
| 10. Қайың ағашы жылдың төрт мезгілінде қандай түстерге бөленіп, табиғатқа көрік береді?  A) биік, ақ, сары  B) жасыл, сары, ақ  C) нәзік, бұралған, ақ  D) жасыл, сары, қара |
| 11. Қайыңның гүлдейтін мезгілі  A) көктем  B) күз  C) қыс  D) жаз |
| 12. Қайыңды құрылыста қолданбау себебі  A) тез өсетіндіктен  B) жанғыштығынан  C) морт сынатындықтан  D) емдік қасиетінен |
|  |

*Нұсқау: «Мәтінді мұқият оқып, мәтінге берілген тапсырмаларға дұрыс жауап беріңіз».*

**Үш дос**

Көп пәтерлі үйдің ауласында у-шу. Кішкене-кішкене балалар ойыншықтарын алып шығып, асыр салып ойнайды да жатады. Бүгін де Айдар мен Әлемгер трамвайын әкеліп, ақаулы жерін жөндеп, біраз әуре болды. Бұлардың жанына Самат келді. Ол трамвайдың иесі Айдарға:

* Ойындарыңа мен де қосылайыншы, - деп өтінді. Айдар:
* Ойынға қоспаймыз, - деді бірден кесімін айтып. Сөйтіп, Саматтың

бетін қайтарып тастады.

Самат біраз қарап тұрды да томсырайған күйі үйіне қарай беттеді. Келесі күні Самат өрт сөндіретін қызыл машинасын алып шықты. Жанына Әлемгерді қосып алды. Әлемгер кіммен болмасын тату ойнайтын. Ойынның неше түрлісін тауып, қыздырып ала жөнелетін. Бұлар «өртке» су құйып, сөндіріп, баланы алып шығып, жедел-жәрдем көрсетіп, ойнап жүрді.

Осы кезде Айдар да аулаға шықты. Әлемгер Айдарға:

- Кел! Ойынға сен де аралас, -деді. Айдардың өзінің кешегі ісі есіне түсті.

- Самат мені ойынға қоса ма? - деп қипақтады.

- Кел, ойнай бер. Мен ойыншығымды қызғанатын сен сияқты емеспін. Өрт сөндіру үшін қолдың көп болғаны жақсы, - деп Самат Айдардың қолынан ұстап, ойынға өзі араластырды.

Айдар қиналып, екі беті қып-қызыл болып:

- Самат кешегімді кешір, мен енді ойыншығымды қызғанбаймын, - деді.

Содан бері үшеуі тату ойнайтын болды.

|  |
| --- |
|  |
| 13. Мәтінге сай мақал  A) «Ердің анасы – елдің анасы»  B) «Өнерлі өрге жүзер»  C) «Ең жақсы әдет - жомарттық»  D) «Қорыққанға қос көрінер» |
| 14. Айдардың ұялған қылығы  A) қызғаншақтық  B) өтірік айту  C) жуастық  D) тентектік |

|  |
| --- |
| 15. Айдар мен Әлемгердің бірінші күнгі ойындары  A) жедел жәрдем  B) адамдарды құтқару  C) трамвай жөндеу  D) өрт сөндіру |

**ӘДЕБИЕТТІК ОҚУ**

**ПӘНІНЕН СЫНАҚ АЯҚТАЛДЫ**